# Almindelig Hindbær

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig Hindbær | ?

Hindbærplantens velsmagende frugt.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Rosales (Rosen-ordenen)
Familie: | Rosaceae (Rosen-familien)
Slægt: | Rubus (Brombær)
Art: | Rubus idaeus

Almindelig Hindbær (Rubus idaeus) er en løvfældende busk med en mærkelig vækstform: De étårige skud er oprette og bærer spredte, trekoblede blade. De toårige skud sætter korte sideskud fra sidste års bladhjørner. Sideskuddene bærer uligefinnede blade (med 5 småblade) og blomster. Efter høsten dør andet-års skuddene. Knopperne er spredte og ret grove. Bladene er trekoblede eller uligefinnede med savtakket rand. Oversiden er lysegrøn, mens undersiden er hvidfiltet. Blomsterne er hvide. De sidder i åbne stande på korte sideskud. Frugterne er røde og hueformede, de kendte "hindbær". Frøene modner godt og spirer villigt.

Ikke-synlige træk

Rodnettet består af lange, kun lidt grenede hovedrødder, og af mange, fine og højtliggende siderødder. Planten skaber jordtræthed. Smagen af bærret er sødlig, næsten parfumeret.

Størrelse

2 x 0,5 m (200 x 50 cm). Planten bliver meget bredere, fordi den stadigt vokser udad med udløbere.

Hjemsted

Hindbær vokser vildt i både Europa, Vestasien og Nordamerika. Den gror derfor også i lysninger i danske løv- eller nåleskove, hvor der sker en kraftig omsætning i jorden. De ses sammen med Almindelig Humle, Fladkravet Kodriver, Gul Anemone, Kæmpe-Svingel og Stor Nælde. De er alle indikatorplanter for et højt indhold af kvælstof i jorden, såkaldte "kvælstof-planter".

Anvendelse

Hindbær plantes udelukkende for frugternes skyld. Se Hindbær (bær). Nogle sorter (f.eks. 'Autumn bliss') bærer frugt på årsskuddene, som visner bort samme år. De mest kendte sorter har røde, op til to cm lange bær. Frugten er en flerfoldsfrugt sammensat af små saftige stenfrugter, der hver indeholder et frø i midten. Men der findes mange sorter, og bærrene ses i både hvide og gule varianter.

Ordets udtale og etymologi

Hindbær bliver ofte udtalt og - mod retskrivningsordbogen - også skrevet himbær, en form, der dog var almindelig i ældre dansk, f.eks. hos Baggesen og Oehlenschläger (jf. ODS).

Ordet, der også kendes fra tysk (Himbeere) og engelsk dialekt (hindberry), hænger nok ikke sammen med dyrenavnet hind "hunhjort", men snarere med roden i ham og himmel, dvs. "dækket, indhyllet" (jf. Dansk etymologisk ordbog).

## [redigér] Kilder

- Foreningen Vegetaren(vegetaren.dk)
- Sten Porse: Plantebeskrivelser, DCJ 2003 (CD-Rom).

Hentet fra "http://da.wikipedia.org../../../a/l/m/Almindelig_Hindb%C3%A6r_0982.html"

Kategorier: Taksonomisk beskrevet | Plantearter | Nytteplanter

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Aragonés
- Žemaitėška
- Български
- Català
- Deutsch
- English
- Esperanto
- Español
- Suomi
- Français
- Hornjoserbsce
- Krèyol ayisyen
- Magyar
- Հայերեն
- Italiano
- 日本語
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Slovenščina
- Српски / Srpski
- Svenska
- Türkçe
- Українська
- Walon
- 中文